P r e d k l a d a c i a   s p r á v a

	Na pozvanie predsedu vlády Slovenskej republiky Roberta Fica sa v dňoch 21.-23. novembra 2007 uskutoční oficiálna návšteva predsedajúceho Rady ministrov Bosny a Hercegoviny Nikolu Špiriča v Slovenskej republike.
 
	Hlavným cieľom oficiálnej návštevy Nikolu Špiriča v Slovenskej republike je záujem o celkové zintenzívnenie bilaterálnych kontaktov medzi obidvomi krajinami na najvyššej úrovni.
 
	Obsahom rokovaní bude predovšetkým zhodnotenie dosiahnutej úrovne bilaterálnych vzťahov medzi SR a Bosnou a Hercegovinou a posúdenie perspektív ich ďalšieho rozvoja, so zameraním na ekonomickú oblasť, ale aj možností odovzdávania slovenských skúseností bosniansko-hercegovinskej strane na ceste do EÚ.